
     REPUBLIKA HRVATSKA
     TRGOVAČKI SUD U OSIJEKU


 REPUBLIKA HRVATSKA

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom predmetu predlagatelja FINA RC ZAGREB  Podružnica Zagreb za pokretanje skraćenog stečajnog postupka nad dužnikom MAGOS d.o.o. Popovec, Varaždinska 61, 10360 Sesvete, OIB: 03165894182, dana 13. veljače 2017. g.,

r i j e š i o    j e

I. Određuje se prekid postupka u ovoj pravnoj stvari.

II. Postupak će se nastaviti ako prvi, ranije podneseni, prijedlog od strane predlagatelja FINE, za otvaranje skraćenog stečajnog postupka nad dužnikom MAGOS d.o.o. Popovec, Varaždinska 61, 10360 Sesvete, OIB: 03165894182, koji se vodi kod Trgovačkog suda u Osijeku Stalna služba Slavonski Brod pod poslovnim brojem 2 St-1350/16, bude pravomoćno riješen.

III. Ako povodom prvog zaprimljenog prijedloga za otvaranje stečajnog postupka nad dužnikom MAGOS d.o.o. Popovec, Varaždinska 61, 10360 Sesvete, OIB: 03165894182, koji se kod ovog suda vodi pod poslovnim brojem 2 St-1350/16, sud pravomoćno otvori stečajni postupak nad dužnikom, odbacit će sve kasnije zaprimljene prijedloge za otvaranje stečajnog postupka.


Obrazloženje

Predlagatelj FINA RC Zagreb, Podružnica Zagreb je dana 10. studenog 2016. g. podnio  zahtjev za provedbu skraćenog stečajnog postupka nad dužnikom MAGOS d.o.o. Popovec, Varaždinska 61, 10360 Sesvete, OIB: 03165894182, u kojem navodi da dužnik na dan 8.11.2016. g. ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 1.427.807,03 kn a da dužnik nema zaposlenika.

Nadalje, sud je uvidom u stečajni upisnik Trgovačkog suda u Osijeku Stalna služba Slavonski Brod utvrdio da je kod navedenog suda podnesen prijedlog za provedbu skraćenog stečajnog postupka nad gore navedenim dužnikom slijedom čega je doneseno Rješenje kojim je obustavljen skraćeni stečajni postupak Rješenjem poslovni broj 2 St-1350/16 dana 4. siječnja 2017. g. te je ujedno određeno da će se nastaviti stečajni postupak kod nadležnog suda –Trgovačkog suda u Zagrebu. 

Ako su podnesena dva ili više prijedloga za otvaranje predstečajnog ili stečajnog postupka, sud će za sve prijedloge provesti jedinstveni postupak i donijeti zajedničku odluku (čl. 16 st. 6 Stečajnog zakona – NN 71/15).

Sud je stoga prekinuo postupak po kasnije zaprimljenom prijedlogu, temeljem čl. 213. u svezi s čl. 12. ZPP-a te čl. 10. SZ-a,  do pravomoćnosti odluke o prvom zaprimljenom prijedlogu koji se vodi kod Trgovačkog suda u Zagreb a u kojem je u tijeku stečajni postupak. Naime, pravomoćnost rješenja o prvom zaprimljenom prijedlogu prethodno je pitanje za ocjenu dopustivosti svih kasnijih prijedloga.



                                               U Osijeku 13. veljače 2017. g.
	


Zapisničar:      
Danijela Sekulić
                                                                                  		   	STEČAJNA SUTKINJA
								      	            Nada Roso



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
                                                                                                          
                                                                                                                                             
D N A :
1. predlagatelj – FINA RC Zagreb, Podružnica Zagreb, Trg svibanjskih žrtava 1995. 1 Zagreb
1. e-ogl. pl. uz prijedlog od 10.11.2016. g. (str. 2 spisa)
1. kal. 13.3.

